BIRJA AʼZOLARI UChUN JINOIY FAOLIYATDAN OLINGAN DAROMADLARNI LEGALLAShTIRIShGA VA TERRORIZMNI MOLIYALAShTIRIShGA QARShI KURAShISh BOʻYIChA IChKI NAZORAT QOIDALARIGA OʻZGARTISh VA QOʻShIMChALAR KIRITISh HAQIDA
(resolution, 2010-12-29)

Oʻzbekiston Respublikasining “Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2004-y., 43-son, 451-modda) muvofiq Oʻzbekiston Respublikasi davlat mulkini boshqarish davlat qoʻmitasi va Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamenti qaror qiladi: 1. Oʻzbekiston Respublikasi Davlat mulkini boshqarish davlat qoʻmitasining 2009-yil 13-oktabrdagi 01/19-18/24-sonli hamda Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamentining 2009-yil 13-oktabrdagi 43-sonli qarorlari bilan tasdiqlangan va Oʻzbekiston Respublikasi Adliya vazirligi tomonidan 2009-yil 6-noyabrda 2038-son bilan roʻyxatga olingan “Birja aʼzolari uchun jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish boʻyicha ichki nazorat qoidalari”ga (Oʻzbekiston Respublikasi qonun hujjatlari toʻplami, 2009-yil, 46-son, 501-modda) ilovaga muvofiq oʻzgartish va qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 13-bandda: quyidagi mazmundagi toʻrtinchi—oltinchi xatboshilar bilan toʻldirilsin: “mijozlardan ish munosabatlarining maqsadi va koʻzlangan xususiyati, shuningdek zarur hollarda pul mablagʻlarining kelib chiqish manbai toʻgʻrisida soʻrash; mijozni lozim darajada tekshirish materiallariga qoʻshib qoʻyiladigan yaqqol iqtisodiy mohiyatga ega boʻlmagan, mijozning taʼsis hujjatlarida yoki davlat roʻyxatidan oʻtkazish toʻgʻrisidagi guvohnomasida nazarda tutilgan maqsad va faoliyat turlariga toʻgʻri kelmaydigan barcha operatsiyalar boʻyicha lozim darajada tekshirish natijalari va xulosalarini yozma ravishda qayd etish; identifikatsiyalashni yakunlash imkoni boʻlmaganda yoki mijozni tegishli tarzda tekshirish natijalariga koʻra, u bilan ish munosabatlarini oʻrnatish maqsadga muvofiq emas deb topilgan taqdirda mijoz bilan bitim tuzishni rad etish;”. toʻrtinchi — yettinchi xatboshlari tegishlicha yettinchi — oʻninchi xatboshilar deb hisoblansin; 2. Quyidagi mazmundagi 131-band bilan toʻldirilsin: “131. Operatsiyalar toʻgʻrisidagi maʼlumotlar zarurat tugʻilgan taqdirda operatsiya tafsilotlarini qayta tiklash mumkin boʻlgan tarzda rasmiylashtirilishi lozim.”. 3. 14-band quyidagi tahrirda bayon etilsin: “14. Xodimlarning soʻnggi yangiliklarga, jumladan, jinoiy faoliyatdan olingan daromadlarni legallashtirishning va terrorizmni moliyalashtirishning zamonaviy usullari, uslublari va yoʻnalishlari haqidagi axborotga ega boʻlishlarini taʼminlash hamda jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish borasidagi qonun hujjatlari va majburiyatlarning barcha jihatlarini aniq tushuntirib berish maqsadida birja aʼzolarining masʼul shaxslarini oʻqitish va malakasini oshirish Departament va Davlat mulki qoʻmitasi bilan kelishilgan oʻquv dasturlari boʻyicha amalga oshiriladi.”. 4. 16-bandda: quyidagi mazmundagi ikkinchi xatboshi bilan toʻldirilsin: “ish munosabatlarini oʻrnatishda;”; ikkinchi va uchinchi xatboshilar tegishlicha uchinchi va toʻrtinchi xatboshilar hisoblansin. 5. 22-bandining toʻrtinchi xatboshisida “haqlidir” degan soʻzi “majburdir” degan soʻz bilan almashtirilsin. 6. 23-band quyidagi mazmundagi ikkinchi xatboshi bilan toʻldirilsin: “Mijozni lozim darajada tekshirish va identifikatsiyalash natijasida olingan maʼlumotlar har yili yangilanishi zarur.”. 7. 30-bandda: quyidagi mazmundagi oʻn beshinchi—oʻn yettinchi xatboshilar bilan toʻldirilsin: “identifikatsiyalashni yakunlashning imkoni boʻlmasligi yoki lozim darajada tekshirish natijalariga koʻra, foydalanuvchi bilan amaliy ish munosabatlarini oʻrnatish maqsadga muvofiq emasligini koʻrsatib turadigan maʼlumotlarning olinishi; pul mablagʻlari yoki boshqa mol-mulk egalari oʻzgarmaydigan, biroq birja savdolarining mazkur ishtirokchilari faolligi toʻgʻrisida tasavvur hosil qiladigan bitimlarni tuzish; birja savdolari qoidalarida belgilangan narxlar bilan birja savdolarida manipulatsiya qilish hollarining mavjudligi;”. oʻn beshinchi xatboshisi tegishlicha oʻn sakkizinchi xatboshisi deb hisoblansin. 8. 37-band “mijozlarni lozim darajada tekshirish boʻyicha identifikatsiyalash materiallarini va maʼlumotlarini” degan soʻzlardan keyin “shu jumladan ish yozishmalarini” degan soʻzlar bilan toʻldirilsin. 9. Quyidagi mazmundagi 391-band bilan toʻldirilsin: “391. Mazkur Qoidalar, shuningdek jinoiy faoliyatdan olingan daromadlarni legallashtirish va terrorizmni moliyalashtirishga qarshi kurashish boʻyicha boshqa hujjatlar birja aʼzolari va birjaning barcha xodimlariga yetkazilishi lozim.”. 10. Mazkur oʻzgartirish va qoʻshimchalar Oʻzbekiston Respublikasi tovar-xomashyo birjasi, Respublika universal agrosanoat birjasi, Respublika koʻchmas mulk birjasi, Toshkent shahar munitsipal birja markazi bilan kelishilgan.